Ego Hugo, dux Burgundie, notum facio presentibus et futuris, quod in presentia nostra constitutus nobilis domicellus Guillelmus, filius domini Guillelmi militis, domini de Castelliunculo, recognovit se tenere ab abbate et conventu Quinciaci, Cisterciencis ordinis, ad vitam suam tamen, duas petias terrę, videlicet unam quę dicitur campus de Vilers, et aliam petiam quę dicitur les Corvées. Dictus G. tenetur predictis abbati et conventui vel eorum mandato annis singulis reddere tres sextarios bladi medietatem frumenti et medietatem avenę infra festum Omnium Sanctorum ad mensuram de Agnayo in villa de Sancto Medardo. Post obitum vero predicti G. dicta terra ad jus et proprietatem ecclesię Quinciaci.................. libere et sine contradictione aliqua revertentur. Recognovit etiam predictus G. tenere se quatuor alias pecias terrę a jam dictis abbate et conventu Quinciaci, videlicet de Outre leau, campum de Lavau, campum Desoz Roiche Vaudri et campum de Batilli, sicut metę positę sunt. De[nique] reddere tenetur quamdiu vixerit ipse G. pro tercia septimam decimam gerbam, messis tempore, abbati et conventui supradictis vel mandato e[jus....]. Post obitum vero sepedicti G. quicumque dictas quatuor petias tenuerit, gerbam duodecimam tenebitur solvere abbati et conventui supradictis. In cujus rei testimonium ad petitionem dicti G. presentibus litteris sigillum meum apposui. Datum anno Domini M°CC° quinquagesimo nono.